section_heading: Treviso za Francuske i Austrijske uprave
paragraph_text: Treviso su zauzele francuske jedinice generala Mortiera 1797., koji je poslije toga postao vojvoda od Trevisa (1808.). Francuzi su vladali gradom sve do sloma Napoleona, nakon toga grad su zauzele austrijske jedinice. Građani Trevisa u srcu su ostali vjerni nestaloj Venecijanskoj Republici, zato su se revolucionarne 1848. pobunili protiv austrijske vlasti te oslobodili grad i izbacili austrijski garnizon iz grada. No poslije žestokog bombardiranja grada, pobunjenici su se predali u lipnju iste godine. Austrijanci su nastavili vladati sve do aneksije Trevisa i ostalog Veneta od strane Kraljevine Italija 1866.  godine.